tartuNLP/wikipedia-smugri-20251201 huggingface dataset:
Gabriel, tule takaisin (vuoden 1979 televisioelokuva)

Gabriel, tule takaisin on Mirjam Himbergin ohjaama suomalainen televisioelokuva vuodelta 1979. Se perustuu Mika Waltarin samannimiseen näytelmään, jota on kutsuttu sydämettömäksi komediaksi. Suositusta näytelmästä on tehty useita sovituksia paitsi teattereihin, myös sähköisiin medioihin. Muun muassa Valentin Vaala filmatisoi oman palkitun tulkintansa aiheesta vuonna 1951.
Aikakautena on 1940-luvun puoliväli, jolloin liikkeellä oli monenlaista huijaria.
Juoni.
Himberg noudattaa televisioelokuvassaan Waltarin alkuperäistekstiä, katso artikkeli Gabriel, tule takaisin. Gabriel on psykopaattisia piirteitä omaava huijari, joka sovittaa kulloisenkin roolinsa ja tarinansa vastaamaan huijaustensa kohteina olevien naisten unelmia. Hän kertoo omistavansa kiinteää omaisuutta ja likvidejä varoja aina sen mukaan, mikä tilanteeseen soveltuu. Hänellä on myös aina jokin syy, miksi hän ei juuri sillä hetkellä pääse varoihinsa käsiksi. Tällä kertaa hän vedättää pikkukaupunkilaisia, verraten varakkaita sisaruksia.
Nuorempi sisar, Kristina, on helposti vietävissä. Vanhempi sisar, Ulriika, taasen antaa vedättää itseään, vaikka sisimmässään tajuaa Gabrielin olevan huijari. Tätiensä residenssissä asuva sisarentytär Raili näkee heti Gabrielin todellisen luonteen ja seuraa huvittuneena vierestä tämän järjestämää näytelmää. Raili ja Gabriel liittoutuvat, mutta eivät luota toisiinsa. Ahdasmieliseen pikkukaupunkiin tympääntynyt Raili vie Gabrielin huijaamat huomattavat rahavarat ja karkaa Helsinkiin. Gabriel häipyy vähin äänin mukanaan sisarusten paperikaupan käteiskassa.
Kaikesta tapahtuneesta huolimatta Ulriika jää kaipaamaan Gabrielia.
Julkaisut.
"Gabriel, tule takaisin" sai ensi-iltansa 14. kesäkuuta 1979. Yle Myynti julkaisi teoksen DVD:nä vuonna 2018. 
Eroja Vaalan elokuvan ja Himbergin televisioelokuvan välillä.
Valentin Vaala ohjasi Waltarin näytelmästä teatterielokuvan "Gabriel, tule takaisin" vuonna 1951. Gabrielin roolin tulkitsi Tarmo Manni. Vaala lisäsi juoneen sivuhenkilöitä, kuten Rosa Pakkalan ja aloitti tapahtumat varhaisemmasta vaiheesta, Kristinan ja Gabrielin tapaamisesta Helsingin Stockmannin tavaratalossa. Hän laajensi elokuvansa tapahtumapaikaksi koko pikkukaupungin, jossa Angerit edustavat parempaa väkeä. Himbergin televisioelokuva tapahtuu yhdessä lavastuksessa ja tarinaan ei ole lisätty sivuhahmoja.
Näytelmästä "Gabriel, tule takaisin" on tehty myös kaksi muuta televisioelokuvaa, vuosina 1961 ja 1988.
J. F. Talviala

Johan Fredrik Talviala, sukunimi aik. "Winter" (17. joulukuuta 1884 Jyväskylä – 21. marraskuuta 1946 Forssa) oli suomalainen juristi, Tampereen oikeuspormestari ja kihlakunnantuomari.
Talvialan vanhemmat olivat kondiittori Klas Viktor Winter ja Hilda Fredrika Lindqvist. Hän pääsi ylioppilaaksi Jyväskylän lyseosta 1904 ja suoritti Helsingin yliopistossa oikeustutkinnon 1907. Talviala sai varatuomarin arvon 1910.
Talviala oli Tampereen raastuvanoikeuden oikeusneuvosmiehenä 1913–1919, Tampereen oikeuspormestarina 1919–1936 ja Tammelan tuomiokunnan tuomarina vuodesta 1936 alkaen.
J. F. Talviala oli naimisissa vuodesta 1913 Matilda Lovisa Ingraeuksen kanssa.
Ikuiset

Ikuiset () ovat Marvel-kustantamon sarjakuvissa esiintyvä kuvitteellinen supervoimaisten ihmisten rotu. He esiintyivät ensimmäisen kerran omassa lehdessään vuonna 1976. Ikuiset ovat piirtäjä/käsikirjoittaja Jack Kirbyn keksintöä. He ovat jumalvoimaisten celestiaalien koe, jossa alkuihmisten geeneistä luotiin kaksi eri kehityssuuntaa, rauhanomaiset ikuiset ja hirviömäiset deviaanit.
Historia.
Celestiaalien saapuessa noin viisi miljoonaa vuotta sitten maapallolle, he aloittivat kokeensa alkuihmisellä luoden ikuiset ja deviaanit. Ikuiset olivat pitkäikäisiä (mutta eivät kuolemattomia) ihmisen näköisiä olentoja ja heillä oli käytössä kehittynyttä teknologiaa, kun taas deviaanit olivat hirviömäisiä ja geneettisesti epävakaita. Ikuiset lisääntyivät hitaasti ja ihmisten kanssa pariutumisesta syntyneet lapset olivat tavallisia ihmisiä. Ainoa poikkeus vaikuttaa olevan Thenan poika Joey Athena. Tästä huolimatta ikuiset ovat aina puolustaneet ihmisiä, erityisesti deviaaneilta.
Ikuisten välille syttyi sisällissota, kun osa heistä halusi matkustaa avaruuteen ja orjuuttaa kaikki muut rodut. Sodanhaluisia ikuisia johti Uranos ja rauhanomaisia taas hänen veljensä Kronos (Thanoksen isoisä). Uranoksen johtamat joukot karkotettiin Maasta ja he perustivat siirtokunnan Uranus-planeetalle. Osa heistä yritti palata Maahan julistaakseen uuden sodan, mutta he joutuivat kriiden hyökkäyksen kohteeksi ja tekivät pakkolaskun Titaniin, Saturnuksen kuuhun, jonne he rakensivat oman siirtokunnan. Samat kriit vangitsivat yhden ikuisen, Arlokin, ja tutkittuaan tätä, selvittivät tiensä Maahan ja yrittivät tehdä ihmisillä omia kokeitaan, joiden seurauksena syntyi epäinhimillisten rotu.
Eräänä päivänä Kronoksen tekemät kokeet tuhosivat Maan ikuisten kaupungin, Titanoksen, aktivoiden ikuisten piilevät geenit sekä tuhoten Kronoksen kehon. Ikuiset huomasivat kykenevänsä kanavoimaan suuria määriä kosmista energiaa ja heistä tulivat heistä jumalallisia olentoja. Kronoksen menetettyä kiinteä olomuotonsa, ikuiset valitsivat uudeksi johtajakseen Kronoksen pojan Zurasin. Välttääkseen uuden sisällissodan, Zurasin veli ja vastaehdokas A’lars jätti Maan ja muutti Titaniin.
Titanissa oli kuitenkin syttynyt sota, josta oli selvinnyt hengissä ainoastaan nainen nimeltä Sui-San. He rakastuivat ja uudelleenkansoittivat Titanin, mutta nämä uudet Titanin ikuiset (joita alettiin kutsua titaaneiksi) eivät olleet yhtä voimakkaita kuin Maan ikuiset, koska Sui-Sanin geenit eivät olleet aktivoituneet. Mutta heistä tuli pitkäikäisempiä ja voimakkaampia kuin Titanin alkuperäiset ikuiset.
Maan ikuiset rakensivat Zurasin aikana uusia kaupunkeja ja näistä ensimmäinen, Olympia, sijaitsi Kreikassa lähellä porttia, joka veisi olympiaanien maailmaan. Kaksi muuta ikuisten kaupunkia, Polaria ja Oceana, rakennettiin Siperiaan ja Tyynelle valtamerelle.
Eksokomeetta

Eksokomeetta on Aurinkokunnan ulkopuolella sijaitseva komeetta. Ensimmäiset eksokomeetat löydettiin vuonna 1987 Beta Pictorisksen ympärillä. 11 tähden ympärillä on löydetty eksokomeettoja.
Lähteet.
Suomen urheilu 1960

Suomen urheilu 1960 käsittelee vuoden 1960 merkittäviä uutisia ja tapahtumia suomalaisessa urheilussa.
Vuoden urheilija.
Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:
Erillisellä naisten listalla kuusi parasta olivat:
Kuustonen

Kuustonen on suomalainen sukunimi. Tunnettuja suomalaisia nimenkantajia ovat:
Margit Ravn

Margit Ravn (1885–1960) oli norjalainen kirjailija.
Ravnin esikoisteos ilmestyi 1927, kun hän oli 42-vuotias, ja sen jälkeen hän julkaisi kirjan lähes vuosittain vuoteen 1952 asti, paitsi heti sodan jälkeen, jolloin vasta 1947 ilmestyi kaksi kirjaa. Kirjojen tytöt ovat itsenäisiä, ja keskeisinä aiheina ovat ammatti, työ ja itsensä toteuttaminen.
Ravn on kirjoittanut lastenkirjoja ja viihdekirjoja.
Teokset.
Suomennetut teokset.
Lähde:
Suomen koulumuseo

Suomen koulumuseo oli Tampereella Tammelan kaupunginosassa 1960–1980-luvuilla toiminut museo, joka kertoi suomalaisen koulun kehityksestä muun muassa pienoismallien, tilaan rakennettujen interiöörien ja nukkehahmojen avulla. Museo sijaitsi Tammelan koulun vanhassa osassa.
Koulumuseo sai alkunsa kunnallisneuvos, opettaja Lauri Santamäen aloitteesta. Hän myös pääosin vastasi museon toteutuksesta: kokoelma muodostui lähinnä hänen keräämästään oppimateriaalista, opetusvälineistä ja koulujen pienoismalleista. Museo sijoitettiin Tammelan kansakoulun kellarikerrokseen, ja se vihittiin käyttöön 1. lokakuuta 1960. Näyttelyssä pääsi jäljennösten välityksellä tutustumaan esimerkiksi naantalilaisen munkin Jöns Budden kammioon, Turun keskiaikaiseen luostarikouluun ja Turun akatemian ahtaaseen karsseriin. Aitoa esineistöä edusti muun muassa ensimmäinen Tampereella käytetty kouluhammaslääkärin tuoli.
Koulumuseo toimi aluksi itsenäisenä museona, mutta vuonna 1969 se siirrettiin Tampereen kunnallisen museotoimen alaisuuteen. Museotoimeen kuului koulumuseon lisäksi Hämeen museo, Tampereen teknillinen museo, Tampereen luonnontieteellinen museo ja Tampereen kaupunginmuseo. Niiden kokoelmia alettiin hoitaa ja kartuttaa keskitetysti. 
Koulumuseo suljettiin 1980-luvulla tilojen puutteellisen paloturvallisuuden ja vesivahinkojen vuoksi. Vuonna 1993 Tampereen kaupunki ilmoitti, ettei se aio avata museota uudelleen. Nykyään koulumuseon kokoelma on museokeskus Vapriikin hallussa. Se muodostaa oman opetushistoriallisen erilliskokoelmansa, jota ei enää kartuteta. Sitä säilytetään Tampereen museoiden kokoelmakeskuksessa Ruskon teollisuusalueella.
Anni Lahe

Anni Lahe (s. 1992) on helsinkiläinen poplaulaja ja lauluntekijä. Hän tuli tunnetuksi "Idolsin" kahdeksannelta tuotantokaudelta, josta hän putosi juuri ennen suorien lähetysten alkua.
Peruskoulunsa Lahe kävi Munkkiniemen yhteiskoulussa, ja vuonna 2011 hän valmistui Sibelius-lukiosta.
Idols.
Anni Lahe osallistui "Idolsin" 8. kaudelle, ja koelauluinaan hänellä oli Kasmirin ”Iholla” ja hänen oma kappaleensa ”Maistan sut”. Kartanoviikon jälkeisessä This Is Me -vaiheessa Lahe esitti kappaleensa ”X” ja Top10 Round -vaiheessa Maija Vilkkumaan kappaleen ”Satumaa-tango”, minkä jälkeen hän putosi – juuri ennen ensimmäistä semifinaalia.
60 Parsecs!

60 Parsecs! on Robot Gentlemanin vuonna 2018 julkaisema Steam-peli Windows ja OS X laitteille. Tällä kertaa avaruuteen lähetetyt Astro Citizenit todistavat ihmiskunnan tuhon kun ydinsota alkaa, ja kun yksi aseista on tulossa heidän basea kohti.
Pelaaminen.
Pelin alussa sinun täytyy valita yksi viidestä hahmosta kapteeniksi. Kun kapteeni on valittu, kyseisellä hahmolla on 60 sekuntia aikaa saada tarpeeksi tavaroita ja ruokaa koko miehistölle, siis henkilöille jotka ottaa mukaan. Kun 60 sekunttia on kulunut, maassa alkaa sota ja Astro Citizen base räjähtää ja peli alkaa. Nyt kapteenin täytyy tehdä päätöksiä joka päivä kunnes he löytäisivät planeetan laskeutumista varten. Toisin kuin 60 Seconds! Pelissä, tällä ketaa kapteeni voi tehdä, kierrättää tai korjata tavaroita mutta näihin tarvitsee resoursseja joita saa menemällä niitä etsimään.
Illalla taas

Illalla taas on Anni Lahen kappale, joka julkaistiin singlenä 12. lokakuuta 2018. Se on Lahen ensimmäinen Sony Musicin kautta julkaistu kappale.
Saila Seppo

Saila Seppo (entinen Karvinen; s. 1959) on filosofian tohtori, tekniikan lisensiaatti, kuvataiteilija ja kirjailija. 
Seppo väitteli vuonna 2003 Itä-Suomen yliopistossa tohtoriksi fysikaalisesta kemiasta ja tutki titaanidioksidia teoreettisesti sekä kokeellisesti. Lisensiaattityössään Aalto-yliopistossa hän tutki lantanoideja kristallografisesti ja termoanalyyttisesti. 
Suomen Akatemiassa Saila Seppo on toiminut ohjelmapäällikkönä ja johtanut muun muassa ohjelmoitavat materiaalit -tutkimusohjelmaa. Hän toimii myös Business Finlandissa yksikössä Portfolio Management &amp; Platforms. Hänen muita työnantajiaan ovat olleet Kemira, Kansanterveyslaitos ja Aalto-yliopisto.Kemirassa hän toimi ensin tutkijana ja lopuksi johti strategista tutkimusta. Sepolla on yritys Greenbutton Oy.
Kemiran omistamalla Porin titaanidioksiditehtaalla hän kehitti 1980-luvun lopussa mikrokiteisen titaanidioksidin rekisteröidyllä tuotenimellä UV-Titan ja myös fotokatalyyttituotteita. UV-Titanin kysyntä on kasvanut maailmalla erityisesti UV-A- ja UV-B-säteilyn suoja-aineenakuten myös kasvaa fotokatalyytillä tulevaisuudessa. Titaanidioksidikeksintöjen jälkeen keskittynut mikroselluloosaan. Hän toi markkinoille 2023 Sisusavi-massan.
Maiju Kantele

Anna Maria (Maiju) Kantele, vuoteen 1906 Cantell (18. tammikuuta 1860 Koski Hl – 3. maaliskuuta 1948 Helsinki) oli suomalainen opettaja, järjestöaktiivi, suomentaja ja kirjailija. 
Henkilöhistoria.
Kanteleen vanhemmat olivat kappalainen Otto Magnus Cantell ja Erika Charlotta Lilius. Kantele kävi tyttökoulun 1877 ja valmistui opettajaksi Jyväskylän seminaarista 1883. Valmistuttuaan hän toimi kansakoulunopettajana Helsingissä. Kantele oli Raittiuden ystävien päätoimikunnan jäsen 1890–1894 ja 1896–1899, NMKY:n naiskomitean jäsen vuodesta 1892, Suomen Nuorten Kristillisen Liiton päätoimikunnan jäsen vuodesta 1912, Suomen pyhäkouluyhdistyksen johtokunnan jäsen vuodesta 1914 ja Suomen kirkon seurakuntatyön keskusliiton johtokunnan jäsen 1919–1925.
Playbill

Playbill on Robert Harlingin vuonna 1938 suunnittelema italienne-kirjaintyyppi, jossa on paksut pääteviivat. Se muistuttaa niitä kirjaintyyppejä, joita käytettiin 1800-luvun lopulla muun muassa etsintäkuulutusjulisteissa, ja Playbill onkin tunnetuimpia ns. Villin lännen fonteista. Kirjaintyyppi sopii parhaiten otsikoihin.
Antti Valve

Antti Jaakko (Jakob) Valve, sukunimi vuoteen 1906 "Wallin" (25. heinäkuuta 1887 Helsinki – 17. joulukuuta 1955 Hämeenlinna) oli suomalainen rehtori ja sanomalehtimies.
Valveen vanhemmat olivat vääpeli Sten Anders Wallin ja Maria Wilhelmina Karp. Hän pääsi ylioppilaaksi Helsingin reaalilyseosta 1907 ja valmistui Helsingin yliopistosta filosofian kandidaatiksi 1912 ja maisteriksi 1916.
Valve oli Mikkelin lyseossa vt. lehtorina 1914–1916, Mikkelin tyttökoulun opettajana 1916–1923 sekä Kokkolan suomalaisen yhteislyseon vanhempana lehtorina 1923–1926. Hän oli Hämeenlinnan lyseossa vanhempana lehtorina vuodesta 1926 ja lyseon rehtorina vuodesta 1933. Valve oli Mikkelin Sanomain toimittajana 1918–1923 ja päätoimittajana 1921–1923 sekä Hämeenlinnan kaupungin kansakoulujen tarkastajana 1945–1950 ja Hämeenlinnan kaupunginvaltuuston jäsenenä vuodesta 1946.
Antti Valve oli naimisissa vuodesta 1921 Martta Eleonora Ahlqvistin kanssa.
Olavi Wanne

Kaarlo Jaakko Olavi Wanne (9. maaliskuuta 1906 Jyväskylä – 2. joulukuuta 1970 Helsinki) oli suomalainen diplomaatti ja sukututkija.
Olavi Wanteen vanhemmat olivat rovasti Konrad Edvard Wanne (1869–1923) ja Maria Lovisa Kraft. Hän valmistui filosofian kandidaatiksi 1932. 
Wanne oli avustajana ulkoasianhallinnossa 1932–1938, ulkoasiainministeriön jaostosihteerinä vuodesta 1938 ja jaostopäällikkönä vuodeta 1946. Hän oli 1. lähetystösihteerinä Ankarassa vuodesta 1947 ja Bukarestissa vuodesta 1949 toimien va. asiainhoitajana miltei koko ajan. Wanne oli sitten jaostopäällikkönä ja ulkoasiainministeriön passitoimiston päällikkönä vuodesta 1952 alkaen. Wanne johti pääkonsulina Itä-Berliinissä Suomen kaupallista edustustoa 1960-luvun alussa ja hän oli 1963–1968 asiainhoitajana Australiassa.
Wanne oli sihteerinä Suomen ylioppilaskuntien liitossa 1928–1932, Parlamenttienvälisen 1iiton Suomen ryhmässä 1943–1947 ja Suomen sukututkimusseurassa 1941–1947. Hän oli AKS:n Suomen Heimo -lehden päätoimittajana 1927, Suomen sukututkimusseuran julkaiseman aikakauslehti Genoksen päätoimittajana 1941–1943, Suomen sukututkimusseuran vuosikirjan päätoimittajana 1942–1947 ja Uuden Sukukirjan päätoimittajana 1945–1948 ja vuodesta 1952 eteenpäin. Wanne sai lähetystöneuvoksen arvon 1949. 
Olavi Wanne oli naimisissa vuodesta 1931 Freja Margareta Ahlgrenin kanssa.
Suomen urheilu 1961

Suomen urheilu 1961 käsittelee vuoden 1961 merkittäviä uutisia ja tapahtumia suomalaisessa urheilussa.
Vuoden urheilija.
Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:
Erillisellä naisten listalla kuusi parasta olivat:
Andrei Kozyrev

Andrei Vladimirovitš Kozyrev (; s. 27. maaliskuuta 1951 Bryssel, Belgia) oli Venäjän ulkoministeri vuosina 1990–1996. Hän erosi tästä virasta 5. tammikuuta 1996 vedoten siihen, että oli edellisen vuoden puolella tullut valituksi kansanedustajaksi. Häntä pidettiin uudistusmielisenä, ja vanhoilliset kommunistit olivat jo pitkään arvostelleet häntä myötämielisyydestä lännen suuntaan.
Kozyrevin isä oli tämän syntymäaikana diplomaattina Brysselissä. Kozyrev opiskeli Moskovan kansainvälisten suhteiden instituutissa pääaineenaan historia. Valmistuttuaan hän meni ulkoministeriön palvelukseen. Hänestä tuli Venäjän ulkoministeri 1990, ja kun Venäjän federaatio muodostui, hänestä tuli sen ulkoministeri loppuvuodesta 1991 tammikuuhun 1996 asti.
Suomen urheilu 1962

Suomen urheilu 1962 käsittelee vuoden 1962 merkittäviä uutisia ja tapahtumia suomalaisessa urheilussa.
Vuoden urheilija.
Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:
Erillisellä naisten listalla kuusi parasta olivat:
Shane Van Boening

Shane Van Boening (s. 14. heinäkuuta 1983) on yhdysvaltalainen poolin pelaaja. Hän on kuulovammainen ja käyttää kuulokkeita, mutta se ei ole rajoittanut hänen pelaamistaan. Van Boening on saanut paljon kiitosta muilta ihmisiltä hyvästä käyttäymisistä otteluissa ja alkoholin karttamisesta.
Francina Armengol

Francesca Lluc Armengol Socías (s. 11. elokuuta 1971 Inca) on espanjalainen poliitikko. Armengol on Baleaarien saarten aluejohtaja heinäkuusta 2015 alkaen.
Armengol on koulutukseltaan farmasian lisensiaatti.
Pystyliputus

Pystyliputus tarkoittaa sellaista tapaa liputtaa, jossa lippu riippuu sen kapeampi sivu ylöspäin. Näin tehdään esimerkiksi monissa halleissa järjestettävissä urheilutapahtumissa, kuten jääkiekko- ja curling-otteluissa.
Yleisesti pystyliputuksesta.
On monia tapoja asettaa lippu pystyasentoon. Yleisohjeiden mukaan lippu tulisi asentaa niin, että lipun ylempi vasen kenttä olisi pystyliputuksessakin ylävasemmalla. Tämä siis tarkoittaisi sitä, että lippu käännetään ensin 90 astetta myötäpäivään, minkä jälkeen se käännetään keskeltä nurinpäin. Jokaisen valtion lipulla on kuitenkin omat ohjeensa lipun kääntämiseen. Näitä perusohjeita voidaan ajatella olevan karkeasti neljä:
Muutamilla mailla on omat ohjeensa lipun pystyasennossa esittämiseen, esimerkiksi:
Bruce Rauner

Bruce Vincent Rauner (s. 18. helmikuuta 1957 Chicago, Illinois) on yhdysvaltalainen liikemies, filantrooppi ja republikaanisen puolueen poliitikko. Hän toimi vuosina 2015–2019 Illinois’n kuvernöörinä.
20. kesäkuuta 2016 Rauner vahvisti pyrkivänsä uudelleenvalituksi vuoden 2018 kuvernöörivaaleissa. Maaliskuussa 2018 hän voitti republikaanisen puolueen esivaalit. Raunerin vastustaja oli Jeanne Ives, osavaltion edustajainhuoneen jäsen. Marraskuun kuvernöörivaaleissa hän kohtasi demokraattien J. B. Pritzkerin, jolle hän hävisi. Pritzker astui kuvernöörin virkaan tammikuussa 2019.
Matt Williams (koripalloilija, 1993)

Matthew ”Matt” Williams jr. (s. 14. lokakuuta 1993 Orlando, Florida) on yhdysvaltalainen koripalloilija, pelipaikaltaan heittävä takamies. Hän on pelannut ammattilaisurallaan NBA:ssa, NBA:n kehityssarjassa ja Suomen pääsarjassa.
Pelaajaura.
Williams pelasi yliopistokoripalloa UCF-yliopistossa vuosina 2012–2017. Viimeisellä yliopistokaudellaan hän oli konferenssinsa kolmanneksi tarkin kolmen pisteen korien heittäjä.
Williamsia ei varattu NBA:n . Hän kuului Miami Heatin NBA:n kesäliigajoukkueeseen ja teki Heatin kanssa pelaajasopimuksen heinäkuussa. Williams pelasi valtaosan kaudestaan Heatin farmijoukkue Sioux Falls Skyforcessa 10,2 pisteen ja 2,7 levypallon ottelukohtaisilla keskiarvoilla. Joulukuussa 2017 hän pelasi hajaminuutteja myös NBA:ssa Heatin joukkueessa kolmessa ottelussa yltäen pisteille niistä kahdessa. Vuodenvaihteessa Heat vapautti Williamsin sopimuksestaan, ja tämä pelasi kevään Skyforcessa.
Syyskuussa 2018 Williams siirtyi pelaamaan Eurooppaan tehtyään sopimuksen Suomen pääsarjassa pelanneen KTP-Basketin kanssa. Kauden alussa Williamsin sopimuksen purkamista mietittiin, mutta hän paransi pelaamistaan. Korisliigan piste-ennätyksensä 22 Williams heitti seitsemän kolmen pisteen korin voimin Seagullsia vastaan 28. joulukuuta 2018.
Vuodenvaihteen jälkeen Williamsin oli tarkoitus palata Yhdysvaltoihin valmistautuakseen lapsensa syntymään. Myös arvokkaampien pelaajasopimusten mahdollisuudella arvioitiin olleen osaa Williamsin lähtöön KTP:stä. Tämä osoittautuikin todeksi Williamsin tehtyä pian sopimuksen Kreikan pääsarjajoukkue Kymis BC:n kanssa.
Eetu Kekomäki

Edvard (Eetu) Kekomäki (ent. Johansson; 7. helmikuuta 1874 Hausjärvi – 7. kesäkuuta 1960 Savonlinna) oli suomalainen opettaja, kaupunkineuvos ja Savonlinnassa vuosikymmeniä vaikuttanut kunnallispoliitikko. Hän edusti kokoomusta.
Kekomäen vanhemmat olivat ratavartija Josef Johansson ja Matleena Myllyntausta. Hänen ensimmäinen puolisonsa vuodesta 1901 oli Aina Karoliina Lidbohm (k. 1925) ja toinen vuodesta 1935 Elli Karvinen. Kekomäki tuli ylioppilaaksi 1894 ja valmistui filosofian kandidaatiksi 1899. Hän työskenteli historian, suomen ja saksan kielen lehtorina Savonlinnan lyseossa vuosina 1901–1941. Savonlinnan kaupungin kansakoulujen tarkastajana hän oli vuosina 1905–1924 ja Savonlinnan säästöpankin kamreerina vuodesta 1908. Kekomäki oli Savonlinnan holhouslautakunnan esimies vuosina 1903–1935, Savonlinnan kaupunginvaltuuston jäsen vuosina 1904–1953 ja Olavinlinnan hoitokomitean jäsen vuodesta 1905. Valtuuston puheenjohtajana hän oli vuosina 1910–1947. Kekomäelle myönnettiin kaupunkineuvoksen arvonimi ensimmäisenä Suomessa.
Vuonna 1918 Kekomäki oli Savonlinnan alue-esikunnan päällikkönä. Hän oli presidentin valitsijamiehenä vuosina 1931 ja 1950.
Paavo Simelius

Paavo Ilmari Simelius (15. syyskuuta 1893 Haukivuori – 25. elokuuta 1978 Mona Vale, New South Wales, Australia) oli suomalainen juristi ja diplomaatti.
Simeliuksen vanhemmat olivat asemapäällikkö Jaakko Kustaa Simelius (1865–1928) ja Elin Olga Matilda Vikman (1871–1965). 
Simelius suoritti 1915 oikeustutkinnon Helsingin yliopistossa. Hän oli ulkoministeriön palveluksessa ja oli muun muassa Suomen asiainhoitajana Sydneyssä Australiassa 1949–1958. Hän oli jo aiemmin ollut Suomen konsulina Sydneyssä 1935–1941. Muita Simeliuksen asemapaikkoja olivat New York, Seattle ja Rotterdam. Simelius sai pääkonsulin arvonimen 1941. 
Paavo Simelius oli naimisissa vuoteen 1971 saakka Aino Hellin Pylkkäsen (1900–1971) kanssa ja vuodesta 1973 australialaisen kuvaamataidon opettaja Josephine Worthin kanssa. Paavo Simeliuksen nuorempi veli oli puolustusvoimien komentaja ja jalkaväenkenraali Sakari Simelius.
Kidd-luokka

Kidd-luokka oli Yhdysvaltain laivaston neljän 1980-luvun alussa valmistuneen aluksen muodostama hävittäjäluokka, joka perustui Spruance-luokkaan. Luokan alukset oli kuitenkin suunniteltu yleiskäyttöisemmiksi eikä ainoastaan sukellusveneidentorjuntaan kuten edeltäjänsä. Alusten ilmatorjuntakykyä muun muassa lisättiin merkittävästi.
Alun perin alukset tilattiin Iranin laivastolle, mutta tilaus peruuntui 1979 Iranin vallankumouksen alkaessa. Yhdysvaltain laivasto vastaanotti tilatut alukset. Koska alukset oli varustettu kuuman ilmanalan vaatimalla ilmastoinnilla ja muilla Lähi-idän vaatimilla järjestelmillä ne palvelivat nimenomaan Persianlahdella. Alukset poistettiin palveluksesta 1990-luvun lopulla ja ne myytiin Taiwanille, joka liitti ne laivastoonsa.
Toivo Ilmari Kala

Toivo Ilmari Kala (19. maaliskuuta 1909 Helsinki – 18. lokakuuta 1999) oli suomalainen diplomaatti.
Toivo Kalan vanhemmat olivat filosofian maisteri, rautatiehallituksen tilastokonttorin johtaja Juho Heikki Kala ja Maija Forsgrén. Hän valmistui kauppatieteen kandidaatiksi 1933 ja filosofian maisteriksi 1950. 
Kala oli vt. avustajana Suomen Tokion lähetystössä 1933–1939, vt. konsulina Shanghaissa Kiinassa 1939, vt. jaostosihteerinä ulkoministeriössä 1939–1941, kaupallisena avustajana ja 1. lähetystösihteerinä Ankarassa 1941–1947 sekä vt. jaostopäällikkönä ulkoministeriössä 1947–1949 ja jaostopäällikkönä 1949–1951 ja 1951–1952. Hän oli vt. asiainhoitajana Budapestissa 1951, konsulina Tel-Avivissa Israelissa 1952 ja Suomen asiainhoitajana Tel-Avivissa 1952–1958 ja Sydneyssä Australiassa 1958–1963. 
Toivo Kala oli naimisissa vuodesta 1942 Helmi Marquita Carpelanin (1915–2008) kanssa. Toivo Kala on haudattu Hietaniemen hautausmaalle.
Willehard Korander

Willehard Korander (s. 1981) on suomalainen näyttelijä. Korander on valmistunut teatteritaiteen maisteriksi Teatterikorkeakoulusta vuonna 2007. Hän on näytellyt televisiosarjoissa "Ihon alla" ja "Lola ylösalaisin".
Korander on näytellyt myös Svenska Teaternissa, Viiruksessa, Unga Teaternissa, Åbo Svenska Teaterissa ja Wasa Teaterissa.
Flavanonit

Flavanonit ovat flavonoideihin kuuluvia aromaattisia heterosyklisiä orgaanisia yhdisteitä. Flavanoneja esiintyy useissa eri kasveissa erityisesti sitruksissa, asterikasveissa ja hernekasveissa. Erilaisia flavanoneja tunnetaan yli 300.
Flavanonien rakenne koostuu bentseenirenkaasta, johon on fuusioitunut pyranonirengas. Pyranonirenkaan niin kutsuttuun 2-asemassa sijaitsevaan hiiliatomiin on sitoutunut bentseenirengas. Bentseenirenkaan konfiguraatio on tyypillisesti S. Kasvit muodostavat flavanoneja kalkoneista kalkoni-isomeraasientsyymin katalysoimana. Flavanonin perusrakenne esiintyy kasveissa usein glykosideissa. Kasvit muodostavat flavanoneista edelleen muita flavonoideja kuten flavoneja ja isoflavoideja. Flavanoneihin kuuluvia yhdisteitä ovat muun muassa naringeniini, hesperetiini, pruniini ja eriodiktyoli
Sykloni Luban

Sykloni Luban oli lokakuussa 2018 Arabianlahdella muodostunut alueelle poikkeuksellisen voimakas sykloni, joka aiheutti voimakkaita tuulia, ennätyksellisiä sademääriä, tulvia ja mutavyöryjä. Sen tuulet olivat kovimmillaan 11. lokakuuta, lähes 40 m/s.
Luban oli Arabianmeren kolmas sykloni vuonna 2018. Se nostatti 8 metriä korkeita aaltoja.
Josef Joakim Simelius

Josef (Jooseppi) Joakim Simelius (8. marraskuuta 1867 Paavola – 1. heinäkuuta 1942 Kuopio) oli suomalainen kirkkoherra, tuomiorovasti ja valtiopäivämies.
Henkilöhistoria.
Simeliuksen vanhemmat olivat lukkari Josef (Juuso) Simelius ja Jenny Teodora Stenbäck. Hän pääsi ylioppilaaksi 1885 Oulun suomalaisesta yksityislyseosta ja suoritti teologian erotutkinnon Helsingin yliopistossa 1888. Simelius vihittiin papiksi 1890. 
Simelius oli kirkkoherran apulaisena Nivalassa ja v.t. kirkkoherrana siellä 1890–1893. Hän oli sitten kirkkoherran apulaisena Kuopiossa 1893–1898 ja hän hoiti Kuopiossa myös Kuopion lääninvankilan ja Niuvanniemen sairaalan saarnaajan virkaa. Simelius oli kirkkoherrana Torniossa 1898–1907, Uudenkaupungissa 1907–1917 ja Kuopion kaupunkiseurakunnassa vuodesta 1917. Hän oli Kuopion tuomiorovastina 1939–1942, Oulun tuomiokapitulin asessorina 1921–1927, Uudenkaupungin valtuuston jäsenenä ja puheenjohtajana 1911–1918 sekä pappissäädyn edustajana valtiopäivillä 1904. Kirkolliskokouksen jäsen Simelius oli 1903–1937. 
Simelius oli naimisissa vuodesta 1902 Helmi Johanna Helmisen kanssa. Heidän lapsiaan olivat Helsingin yliopiston geofysiikan professori Heikki Simojoki, arkkipiispa Martti Simojoki ja muistelmakirjailija Aili Simojoki.
Munakunta

Munakunta (vuoteen 1978 Vientikunta Muna) on suomalaisten kananmunantuottajien osuuskunta, joka harjoitti munien tukku-, vähittäis- ja vientikauppaa. Nyt se on osa yhteispohjoismaista DAVA Foodsia. Kananmunien tuotemerkkinä on Kultamuna.
Historiaa.
Tammikuussa 1922 kaupparekisteriin merkitty Vientikunta Muna r.l. syntyi aikana, jolloin sekä suomalainen siipikarjatalous että osuustoiminta kehittyivät nopeasti. Se perustettiin munantuottajien osuuskuntien (joita oli 78 vuoden 1916 lopussa) keskusliikkeeksi hoitamaan munien laadunvalvontaa sekä myyntiä niin kotimaassa kuin vientimarkkinoilla.. 
1970-luvun loppupuolella toiminta oli painottunut Suomen markkinoihin niin, että nimi muutettiin 1978 Munakunnaksi. Vuoden 2007 paikkeilla jäseniä oli 300 ja munia käsiteltiin vuodessa noin 33 miljoonaa kiloa. Munakunnan markkinaosuus kotimaan vähittäiskaupasta oli tuolloin noin 65 prosenttia.
2010-luvun keskivaiheilla Munakunta liittoutui tanskalaisen Hedegaard Foodsin ja ruotsalaisen Lantägg AB:n kanssa ja siirsi koko liiketoimintansa uuteen DAVA Foods -yhtiöön. Yrityskaupan myötä tanskalainen Danish Agro sai määräysvallan myös Suomessa ja Virossa toimivassa Muna Foodsissa.
Tampereen kaupunginmuseo

Tampereen kaupunginmuseo oli Tampereen kaupungin ylläpitämä kulttuurihistoriallinen museo, joka sijaitsi Hatanpään alueella. Museo perustettiin Hämeen museoseuran aloitteesta, samassa yhteydessä kun Tampereelle vuonna 1969 luotiin kunnallinen museotoimi. Hatanpään kartanon päärakennus remontoitiin 1969–1970 ja muutettiin kaupunginmuseoksi. Museo avattiin yleisölle 1. lokakuuta 1970.
Kaupunginmuseon näyttelytoiminta perustui pitkälti Hämeen museoseuran kaupunkihistoriallisiin kokoelmiin. Tampereen kaupungin historiaa käsittelevän osaston lisäksi museossa oli näytteillä erilaisia tyylisisustuksia 1700-luvun lopulta 1930-luvulle. Vanhempia tyylisuuntia, alueen esihistoriaa ja talonpoikaiskulttuuria esiteltiin puolestaan Hämeen museossa. 
Kaupunginmuseon oma tallennustyö keskittyi etupäässä aineistoon, joka liittyi Tampereen kulttuurihistoriaan ja tamperelaisten elämänpiiriin. Käytännön syistä se keräsi lähinnä pieniä esineitä, sillä säilytystilat olivat ahtaat. Museotoimeen kuului kaupunginmuseon lisäksi Hämeen museo, Suomen koulumuseo, Tampereen teknillinen museo ja Tampereen luonnontieteellinen museo. Niiden kokoelmia hoidettiin ja kartutettiin keskitetysti, joten kaupunginmuseolla oli käytäntönä ohjata tilaa vievät esineet teknillisen museon kokoelmiin.
Teknillinen museo kärsi pahoja vaurioita tulipalossa 1989, mikä pakotti kaupungin järjestelemään museotoimintaansa uudelleen. Samoihin aikoihin Tampellan tyhjeneville tehdasrakennuksille etsittiin uutta käyttöä. Museotoimi päätti rakentaa sinne nykyaikaisen museokeskuksen. Vuonna 1993 se luopui Hatanpään kartanosta. Kaupunginmuseo suljettiin, ja sen kokoelma siirtyi osaksi uutta museokeskusta. Vapriikki avautui yleisölle syksyllä 1996.
Utopia (kirjaintyyppi)

Utopia on antiikva-kirjaintyyppi. Robert Slimbach suunnitteli sen Adobelle vuonna 1989. Utopia muistuttaa 1700-luvun siirtymäkauden antiikvoja Baskervillea ja Walbaumia. Utopia on kokonainen kirjainperhe, ja siitä on saatavilla kuusi eri leikkausta. Kirjaintyyppi sopii monenlaisiin tarkoituksiin, esimerkiksi mainoksiin sekä kirjojen ja lehtien leipätekstiin ja otsikoihin.
Verdana

Verdana on sans serif -kirjaintyyppi, jonka Matthew Carter ja Tom Rickner suunnittelivat vuonna 1996. Verdana on kokonainen kirjainperhe, ja se on tarkoitettu ennen kaikkea internetiä ja näyttöpäätteitä varten. Verdanan leveys ja kirjainvälit tekevät kirjaintyypistä helppolukuisemman tietokonenäytöllä myös pienemmällä pistekoolla. Vaikka se onkin optimoitu tietokoneita varten, voi kirjaintyyppiä käyttää myös painotuotteissa. Verdana on yksi Microsoftin "Microsoft Core Fonts for the Web" -projektin fonteista, jotka sisältyvät Windows-käyttöjärjestelmiin. Verdana on laajasti käytetty, ja se kuuluu useimpien tietokoneiden perusfontteihin.
Niilo Simojoki

Niilo Armas Alarik Simojoki (9. lokakuuta 1910 Muhos – 10. joulukuuta 1992 Helsinki) oli suomalainen yleisesikuntaeversti, joka kuului Suomen ilmatorjunnan keskeisiin kehittäjiin.
Simojoen vanhemmat olivat kirkkoherra Yrjö Heikki Simelius (1876–1971) ja hänen ensimmäinen puolisonsa Hilda Valerie Reudolph (1877–1940). Hän pääsi ylioppilaaksi Uudessakaupungissa 1929, valmistui Kadettikoulusta 1932 ja suoritti Sotakorkeakoulun 1937–1945.
Simojoki palveli aluksi Rannikkotykistörykmentti 2:ssä mutta sai sitten 1934 pyynnöstään siirron ilmatorjuntarykmenttiin Viipuriin. Jatkosodan aikana hän oli heinäkuusta 1942 päämajan ilmatorjuntaosaston ballistisen toimiston päällikkönä ja sai aikaan sen, että ilmatorjuntaan tehtiin uusia hankintoja, jotka tulivat osoittautumaan tarpeellisiksi Helsingin suurpommitusten aikana helmikuussa 1944. Simojoki oli Ilmatorjuntarykmentti 1:n rykmenttiupseerina 1944 ja sodan jälkeen hänestä tuli ilmavoimien esikunnan ilmatorjuntatoimiston päällikkö ja Sotakorkeakoulun opettaja. Helsingin ilmatorjuntarykmentin patteriston komentajana Simojoki oli vuodesta 1955. Hänestä tuli eversti 1956 ja rykmentin komentaja. Vuosina 1960-1966 Simojoki johti pääesikunnan ilmatorjuntaosastoa ja 1966–1970 hän oli Sotakorkeakoulun sotatekniikan opetuksen johtaja ja opettaja. 
Niilo Simojoki oli naimisissa vuodesta 1934 voimistelunopettaja Siiri Tuulikki Palmun (1907-1995) kanssa. Simojoen veli oli jatkosodassa kaatunut teologian ylioppilas ja sotakirjailija Kaarlo Simojoki.
Julkaisuja.
Nimellä "Niilo A. A. Simojoki":
Industria

Industria on Neville Brodyn vuonna 1989 suunnittelema sans serif -kirjaintyyppi tai fontti. Industria on erittäin kapea ja kulmikas kirjaintyyppi, joka sopii parhaiten otsikoihin. Siitä on kaksi leikkausta, "Industria Solid" ja "Industria Inline". Brody oli alun perin piirtänyt kirjaintyypin The Face -lehteä varten. Hän suunnitteli lehden otsikkoja varten kuusi eri kirjaintyyppiä, ja Industrian nimi olikin aluksi "Typeface 2". Se nimettiin Industriaksi vasta siinä vaiheessa, kun fonttia alettiin myydä.
Yö saaristossa

Yö saaristossa ("Kasztany") on Zbigniew Koreptan säveltämä puolalainen laulu vuodelta 1955. Alun perin sen levytti vuonna 1956 Natasza Zylska, joka kuului Puolan 1950-luvun suosituimpiin laulajiin. Puolassa kappale on julkaistu muun muassa Edyta Górniakin esikoisalbumilla "Dotyk", joka ylitti platinalevyrajan nelinkertaisesti. Krystyna Wodnickan alkuperäissanoitus käsittelee lähtemisen ja kaipauksen teemaa kuten suomalainenkin teksti, mutta saariston ja laivan sijasta siinä lauletaan syksyn saapumisesta ja kastanjapuun pähkinöiden putoamisesta. 
Suomessa Jaakko Salo sovitti Sauvo Puhtilan sanoittaman kappaleen tangoksi vuonna 1964, jolloin sen esitti Eija Merilä. Kappaleen ovat sittemmin levyttäneet useat suomalaiset artistit, kuten Matti Salminen, Taneli Mäkelä, Arja Saijonmaa sekä Arja Koriseva.
Sosiaalitoimisto

Sosiaalitoimisto (puhekielessä "sossu" tai slangiksi "fatta") on suomalainen kunnan palvelu, jonka kautta autetaan vähäosaisia. Sosiaalitoimiston kautta jaetaan täydentävää ja ehkäisevää toimeentulotukea. Maaliskuussa 2014 Suomen hallitus teki päätöksen, jolla sosiaalitoimiston etuuskäsittely yhdistettiin osaksi Kansaneläkelaitosta (Kela). Toimeentulotuki (perustoimeentulotuki) siirtyi Kelan käsiteltäväksi 1.1.2017.
Yhdistämistä Kelaan perusteltiin muun muassa keskittämisen ja automatisoinnin tuomilla hyödyillä ja sillä että myöntämisperusteet yhtenäistyvät. Ennen muutosta kuntien tulkinnoissa oli eroa ja kansalaisten yhdenvertaisuus ei toteutunut.
Gugudan

Gugudan () oli eteläkorealainen tyttöbändi, joka teki debyyttinsä vuonna 2016. Gugudan hajosi joulukuussa 2020.
Jäsenet.
Yhtyeen jäsenet:
Entinen:
Luettelo keskeisistä lääketieteen aiheista

Seuraava luettelo tarjoaa yleiskatsauksen lääketieteen eri aiheista:
Lääketiede – terveyden ylläpitämiseen ja palauttamiseen sekä sairauksien ehkäisemiseen ja hoitoon kohdistuvaa tiede.
Lääketieteen historia.
Lääketieteen historia
Lääketieteellinen biologia.
Lääketieteellinen biologia
Lääkkeet.
Luettelo lääkkeistä
Lääketieteelliset laitteet.
Lääketieteelliset laitteet
Lääketieteelliset opinnot.
Lääketieteelliset opinnot
Lääketieteellinen tutkimus.
Lääketieteellinen tutkimus
Hiskias Kirjalainen

Hiskias Kirjalainen (1. marraskuuta 1847 Mikkelin pitäjä – 14. syyskuuta 1923 Mikkelin pitäjä) oli suomalainen maanviljelijä, kunnallisneuvos ja valtiopäivämies. 
Hiskias Kirjalaisen vanhemmat olivat talollinen Elias Eeronpoika Kirjalainen ja Elisabeth Lappalainen. Hänen ensimmäinen puolisonsa vuodesta 1868 oli Eeva Elisabeth Tuovinen (k. 1886) ja toinen vuodesta 1887 Helena Katarina Nousiainen. Kirjalainen oli paitsi maanviljelijä, myös sekatavara- ja halkokauppias. Hän edusti Mikkelin tuomiokuntaa talonpoikaissäädyssä valtiopäivillä 1891 ja 1900. Hän kuului myös vuoden 1899 suureen lähetystöön Mikkelin pitäjän edustajana. Vuoden 1891 valtiopäivillä Kirjalainen oli valtiovarainvaliokunnan jäsen ja vuoden 1900 valtiopäivillä vesioikeusvaliokunnan jäsen. Puoluekannaltaan hänet saattoi katsoa viimeistään alkuvuodesta 1903 lähtien vanhasuomalaiseksi. Kirjalainen oli Otavan maanviljelyskoulun johtokunnan jäsen yli 30 vuotta. Hän toimi myös Mikkelin pitäjän lautakunnan jäsenenä vuodesta 1868 ja sen jälkeen kunnanvaltuuston jäsenenä.
Baijerin osavaltiovaalit 2018

Baijerin osavaltiovaalit 2018 järjestettiin 14. lokakuuta 2018. Vaaleissa valittiin paikat Baijerin maapäiville. Vuosikymmeniä vaaleissa vahvasti pärjännyt Baijerin kristillissosiaalinen unioni (CSU) menetti yli 10 prosenttia kannatuksestaan, kuten myös toinen suuri puolue Saksan sosiaalidemokraattinen puolue (SPD). Vihreät saivat vaalivoiton ja nousivat toiseksi suurimmaksi puolueeksi. Ensi kertaa vaaleihin osallistunut Vaihtoehto Saksalle (AfD) sai 22 paikkaa. Vaalien äänestysprosentti nousi 8,8 prosenttiyksikköä edellisistä vaaleista 72,4 prosenttiin.
Tulos.
! colspan="2" rowspan="2" style="text-align:left;"| Puolueet
! colspan="3"| Äänet
! colspan="2"| Paikat
! width="75"| Ääniä
! width="30"|%
! width="35"|+/–
! width="30"| Paikat
! width="35"|+/–
Paraša

Parašat hašavua (Hepreaksi: פָּרָשַׁת הַשָּׁבוּעַ‬) tai lyhyesti paraša, toiselta nimeltään sidra on Tooran viikkojakso, jota luetaan yhtenä viikkona juutalaisen jumalanpalveluksen yhteydessä. Sen resitoi julkisesti juutalaisten jumalanpalvelusten yhteydessä tähän tehtävään nimetty henkilö eli "baal kore". Sen lukeminen aloitetaan sapattina iltapäivän jumalanpalveluksessa, jossa siitä luetaan alkuosa, ja sama kohta luetaan uudelleen maanantain ja torstain aamupalveluksessa. Sapattiaamun jumalanpalveluksessa se luetaan kokonaan. Suurina juhlapyhinä viikkojakson sijasta luetaan kyseisen juhlan Toora-jakso. Juhlapyhinä ja sapattina sen lukua seuraa haftara, jossa luetaan kohta profeettojen kirjoista. Parašoita on yhteensä 54, ja ne kaikki luetaan yhden juutalaisen kalenterivuoden aikana. 
Jokaisella parašalla on nimi, joka tulee jostain sen ensimmäisessä lauseessa olevasta sanasta. Toora luetaan loppuun joka vuosi niin, että viimeinen jakso osuu Simhat Toraksi, jolloin tätä juhlistetaan synagogissa esimerkiksi tanssimalla ja laulamalla.
Aleksi Varttinen

Aleksi Mikael Varttinen (s. 26. kesäkuuta 1997 Eura) on suomalainen jääkiekkopuolustaja, joka pelaa Puolan Polska Hokej Ligan GKS Katowicessa. Hän on pelannut juniorina myös hyökkääjänä.
Ura.
Varttinen aloitti jääkiekkoilun Panelian Raikkaassa. Hän siirtyi E-juniori-ikäisenä Porin Ässiin. Varttinen voitti kauden 2016–2017 päätteeksi A-nuorten SM-hopeaa. 
Kesällä 2018 Varttinen harjoitteli niin ikään try-out -sopimuksella Ässien SM-liigajoukkueen ringissä. Syyskuussa Ässät lainasi hänet yhden Suomen Cupin ottelun ajaksi Suomi-sarjajoukkue Karhu HT:hen. Varttinen debytoi kaudella 2018–2019 myös SM-liigassa. Hän teki liigadebyyttinsä 13. lokakuuta 2018 paikallisvastustaja Rauman Lukkoa vastaan. Varttinen merkittiin Ässien seitsemänneksi puolustajaksi. Hän sai ottelussa jääaikaa lopulta 10.34 minuuttia. Muutamaa päivää myöhemmin Varttinen sai Ässiin loppukauden kattavan jatkosopimuksen. Helmikuussa 2019 hän teki joukkueen kanssa kaksivuotisen jatkosopimuksen. Varttinen teki liigauransa avausmaalin 1. maaliskuuta 2019 vieraissa KooKoota vastaan. Kaikkiaan hänen tulokaskautensa 2018–2019 toi 49 runkosarjaottelussa tehot 1+3=4. 
Kaudella 2019–2020 Varttinen pelasi Ässissä 14 runkosarjaottelua. Marraskuussa 2019 seura lainasi hänet alustavasti 18. joulukuuta asti ulottuvalla sopimuksella Mestiksen nousijajoukkue Kajaanin Hokkiin, jossa Varttinen pelasi kuusi ottelua. Tammikuussa 2020 Ässät lainasi hänet toistaiseksi voimassa olevalla sopimuksella Savonlinnan Pallokerhoon, jossa Varttinen jatkoi siirtotakarajan jälkeen ja pelasi siellä kaikkiaan yhdeksän ottelua. Kauden 2020–2021 hän pelasi kokonaan SM-liigassa tehden siellä yhden kauden piste-ennätyksensä tehoilla 3+2=5.
Varttinen siirtyi kaudeksi 2021–2022 vuoden mittaisella sopimuksella Slovakian Extraligan HK 32 Liptovský Mikulášiin.
Heinäkuussa 2022 Varttinen teki kauden 2022–2023 kattavan ja kahden kuukauden tryoutin sisältävän sopimuksen Pelicansin SM-liigajoukkueen kanssa. Hän kuitenkin loukkaantui viikko ennen runkosarjan alkua. Varttinen ehtinyt pelata otteluakaan, kunnes lokakuussa Pelicans vahvisti, että hän ei jatka joukkueessa. Seuraavana päivänä Varttisen uutisoitiin siirtyvän marraskuun maaottelutaukoon asti kestävällä sopimuksella Vaasan Sportiin. Marraskuussa 2022 Varttisen sopimusta jatkettiin joulutaukoon asti. Joulukuun lopulla Sport tiedotti, että hänen sopimustaan ei jatketa. Tammikuussa 2013 Varttinen siirtyi loppukauden kattavalla sopimuksella sopimuksella Puolan Polska Hokej Ligan GKS Katowiceen. Hän jakoi kuudella syöttöpisteellään sarjan pudotuspelien puolustajien syöttöpörssin voiton viiden muun pelaajan kanssa. Varttinen voitti kauden päätteeksi Puolan-mestaruuden. Heinäkuussa 2023 hän teki Katowicen kanssa vuoden mittaisen jatkosopimuksen.
Muuta.
Varttisen isoveli Matias pelaa hyökkääjänä Saksan kolmanneksi korkeimmalla sarjatasolla Oberliga-joukkue MEC Halle 04:ssa. Veljekset pelasivat kaudella 2018–2019 joukkuetovereina Ässien SM-liigajoukkueessa. Aleksi Varttinen harrasti lapsena myös jalkapalloa Euran Pallossa.
Anders Ahlqvist

Anders Eric Olof Ahlqvist (17. helmikuuta 1945 Tukholma – 23. elokuuta 2018 Kirkkonummi) oli suomalainen kielitieteilijä (keltologi) ja professori.
Ahlqvistin elämä ja ura olivat kansainvälisiä. Hän syntyi Ruotsissa ja vietti lapsuutensa Egyptissä, jossa hänen liikemiesisänsä toimi konsulina. Koulunsa Ahlqvist kävi Suomessa: Kauniaisissa ja Helsingin Nya svenska läroverketissä, josta hän valmistui ylioppilaaksi vuonna 1963. Hän alkoi opiskella Helsingin yliopistossa klassillista filologiaa ja siirtyi vuonna 1966 yleiseen kielitieteeseen. Hän suoritti kandidaatintutkinnon vuonna 1968 ja siirtyi 1970-luvun alussa Edinburghiin, jossa hän väitteli tohtoriksi vuonna 1974 pääaineenaan keltologia. Hän työskenteli tutkijana Dublinissa, ja vuodesta 1976 hän hoiti muinaisiirin henkilökohtaista professuuria Galwayn yliopistossa. Irlannissa hän oli Suomen kunniakonsuli. Helsingin yliopistossa Ahlqvist hoiti yleisen kielitieteen professuuria 1988–1989 sekä vieraili keltologian professorina Utrechtin yliopistossa 2003–2004.
Ahlqvist jäi Galwaysta eläkkeelle vuonna 2005, ja siirtyi professoriksi Sydneyn yliopistoon (2008–2013).
Kanatunkkari

Kanatunkkari ("Alphitobius diaperinus") eli kanalakuoriainen on pimikkökuoriaisten ("Tenebrionidae") heimoon ja "Alphitobius" sukuun kuuluva kovakuoriaislaji. Kanatunkkari on levinnyt laajasti maailmalle ja esiintyy myös Suomessa. Aikuiset kanatunkkarit ovat väriltään tumman punaruskeita tai mustia ja 5,5 - 7,0 mm pitkiä. Tuntosarvet ovat lyhyet ja nuijamaiset kasvaen lyhyttä kellertävää karvaa. Lajin toukat ovat väriltään keltaisia ja sylinterimäisiä ja pituudeltaan noin 15 mm. Toukista käytetään myös nimeä buffalomato. Kanakuoriaisen läsnäolon voi tunnistaa sen erittämästä epämiellyttävästä hajusta. Aikuiset kanakuoriaiset ovat suhteellisen pitkäikäisiä (400 päivää) ja osaavat lentää. Kanatunkkaria esiintyy kanaloissa ja broilerikasvattamoissa ja se voi toimia vektorina useille siipikarjan patogeeneille eli taudinaiheuttajille ja loisille. Kanakuoriaiset syövät esimerkiksi kananlantaa ja siinä eläviä kärpästoukkia sekä homeen pilaamaa viljaa ja jauhoja. Kanatunkkari muistuttaa ulkonäöltään samaan sukuun kuuluvaa kiiltotunkkaria ("Alphitobius laevigatus").
Kanatunkkarin toukkia voidaan hyönteistaloudessa myydä ja markkinoida sekä valmistaa niistä elintarvikkeita.
Pan Amin lento 7

Pan Amin lento 7 oli Pan Amin maailmanympärilento, joka lähti San Franciscosta ja kulki länteen. Lennolla 8. marraskuuta 1957 käytetty Boeing 377 Stratocruiser 10-29 katosi koneen lentäessä reitin ensimmäistä osaa San Franciscosta Honoluluun. Kadonneessa koneessa oli 36 matkustajaa ja kahdeksan miehistön jäsentä. Koneesta ei löytynyt jälkeäkään, kunnes lentotukialus USS "Philippine Sean" miehistö löysi 14. marraskuuta ruumiita ja romua merestä noin 1 500 kilometriä Honolulusta itään.
Koneesta lähetetystä viimeisestä radioviestistä arvioituun mereensyöksyaikaan kului 20 minuuttia, eikä hätäkutsua tuona aikana lähetetty. Merestä löytyi kaikkiaan 19 ruumista, jotka olivat pahasti vaurioituneita. Kuolinsyyksi todettiin törmäyksessä tulleet iskuvammat eikä esimerkiksi hukkuminen. Ruumiista löytyi lisäksi suuria pitoisuuksia hiilimonoksidia.
Onnettomuuden syytä ei saatu selvitettyä todistusaineiston vähyyden vuoksi.
Kasvien lisääntyminen

Kasvien lisääntyminen on ilmiö, jossa syntyy uusia kasviyksilöitä olemassaolevista yksilöistä. Siemenkasveilla uusi sukupolvi syntyy siemenistä, jotka voivat säilyä pitkään ja levitä uusille alueille. Kukkakasveissa siementä suojaa hedelmä, joka myös auttaa niiden leviämisessä.
Suvuton lisääntyminen tarkoittaa kasvin lisääntymistä jakautumalla tai muulla tavalla niin, että syntyvä uusi yksilö on geneettinen kopio emokasvista. Itiökasvit eli esimerkiksi sammalet ja sanikkaiset lisääntyvät suvuttomasti itiöiden avulla. Siemenkasveilla suvuton lisääntyminen voi tapahtua esimerkiksi rönsyn, mukulan, sipulin, juurivesan tai maavarren avulla.
Suvullinen lisääntyminen tarkoittaa lisääntymistä sukusolujen avulla, jolloin uuden yksilön genomi on yhdistelmä kahden yksilön genomeista. Suvullisessa lisääntymisessä uusi yksilö saa alkunsa hedelmöityneestä munasolusta eli tsygootista. Hedelmöitystä edeltää pölytys, joka voi olla joko ristipölytys tai itsesiitos. Edellisessä tapauksessa sukusolut ovat peräisin eri yksilöiltä, ja jälkimmäisessä kasvin oma siitepölyhiukkanen hedelmöittää saman yksilön munasolun.
Ristipölytystä varten toisen kasvin siitepölyn pitää päästä toisen kasvin emille. Siitepöly voi siirtyä tuulen mukana (tuulipölytteiset kasvit) tai hyönteisten tai lintujen mukana (hyönteispölytteiset kasvit). Tuulipölytteiset tuottavat suuren määrän siitepölyä, ja niiden kukat ovat vaatimattoman näköisiä. Hyönteispölytteiset kasvit houkuttelevat pölyttäjiä värikkäillä tai tuoksuvilla kukilla. Niille riittää pienempi määrä siitepölyä.
Georgian talous

Georgian talous on kasvanut Georgian sodan päättymisen jälkeen. Georgian talous kehittyi hyvin vuonna 201 ja BKT kasvoi huomattavasti 4,8 prosenttiin. Kasvu johtui muun muassa yksityisen kulutuksen kasvusta ja finanssipolitiikan johdonmukaisesta kehityksestä.
Viimeisen kymmenen vuoden aikana talous on kasvanut voimakkaasti noin 4,5 prosentin vuosivauhdilla huolimatta monista häiriötekijöistä. Vuosina 2007–2008 koettiin maailmanlaajuinen finanssikriisi, ja vuonna 2008 konflikti Venäjän kanssa. Myös raaka-aineiden hintojen lasku vuodesta 2014 vaikutti keskeisiin kauppakumppaneihin. Georgiassa köyhyys väheni 32,5 prosentista 17,1 prosenttiin vuosina 2006–2016. Alemmat yhteiskuntaluokat ovat hyötyneet hallituksen tukemasta sosiaalipolitiikasta ja talouden tuomista mahdollisuuksista. Myös kotitalouksien hyvinvointi on parantunut.
Talouden ja hallinnon uudistukset ovat nostaneet ulkomailla Georgian kiinnostavuutta investointikohteena. Georgia on esimerkiksi muuttanut lainsäädäntöä yksityisen sektorin tukemiseksi. Lisää kauppayhteistyötä tuo myös alueellinen vapaakauppasopimus Euroopan unionin kanssa ja vapaakauppasopimus Kiinan kanssa.
Maailmanpankin arvion mukaan energia, turismi ja maataloustuotanto voivat edesauttaa maata integroitumaan globaalisti.
Verotus.
Kokonaisveroaste Georgiassa on 16,4 (Euroopassa ja Aasiassa ka 33,1 ja OECD maissa ka 40,1)
Patrick Baumann

Patrick Baumann (5. elokuuta 1967 Basel, Sveitsi – 14. lokakuuta 2018 Buenos Aires, Argentiina) oli merkittävä urheilujohtaja. Hän oli Kansainvälisen olympiakomitean jäsen ja kansainvälisen koripalloliiton FIBA:n pääsihteeri.
Huppa

Huppa tai chupa () on hääkatos, jonka alla juutalainen hääpari perinteisesti seisoo hääseremonian aikana. Chuppa koostuu nelikulmaisesta kankaasta, joskus tallitista, jota joko pidetään levitettynä käsien välissä, tai se riippuu pylväiden tai tankojen varassa. Huppa symboloi uutta kotia, jonka aviopari rakentaa yhdessä. 
Huppa voi myös tarkoittaa juutalaisen hääseremonian toista osaa, jota kutsutaan myös nimellä "nisuin". Perinteisesti huppa on ollut ulkona taivasalla, mutta se voi myös olla sisällä.
HC Giants

HC Giants on vuonna 2014 perustettu hollolalainen jääkiekkoseura. Seura aloitti pelaamisen III-divisioonassa kaudella 2014–15 ja nousi seuraavaksi kaudeksi II-divisioonaan. Kautena 2018-19 joukkue nousi kolmanneksi korkeimmalle sarjatasolle Suomi-sarjaan. Suomi-sarjan 2021-22 kauden jälkeen Giants tippui II-Divisioonaan, ja II-Divisioonan kaudella 2022-23 Giants tippui III-Divisioonaan.
Eumer Finland

Eumer Finland Oy on merikarvialainen kalastusalan yritys, joka testaa, valmistaa ja maahantuo kalastusvälineitä. Eumer tarjoaa myös kokouspalveluita ja opastettuja kalastusretkia Merikarvialla. Yrityksen perustivat Olli ja Jaakko Ojamo vuonna 2007. Yrityksen tehtaanmyymälä sijaitsee Merikarvialla, jossa on myös perhonsidontaosasto, jossa sidotaan muun muassa SpinTube-perhot. Omia tuotemerkkejä ovat Jasu-kalastustuotteet sekä Eumer-perhokalastustuotteet.
Vuonna 2011 Eumerin nuoret yrittäjät palkittiin Satakunnan Vuoden Nuori Yrittäjä -palkinnolla. Yritys on palkittu vuosina 2011, 2012 ja 2013 EFTTEX-messuilla heittoperhojen takia.
Yrityksen ”Eumer Fishing” -nimisellä YouTube-kanavalla on yli 50 tuhatta tilaajaa.